U ovom trenutku Vlada pregovara s Mađarskom o njihovu ulasku u terminal, vlasnički i kroz zakup

Kad u siječnju 2021. godine proradi LNG terminal u Omišlju na Krku potrošači plina će na svojim računima početi plaćati S.O.S. naknadu za održavanje terminala. Kućanstva će to koštati do 35 kuna godišnje.

Terminal je za sada nerentabilan jer su se za njegov zakup javili samo INA i HEP, a nitko od susjednih zemalja ili zemalja zapadne Europe. Sve dok se kapaciteti u Omišlju dovoljno ne popune, gotovo polovicu troškova terminala pokrivat će potrošači plina.

Budući da ga troši oko 600 tisuća kućanstava, a svako će plaćati oko 35 kuna, godišnje će sva kućanstva LNG terminal održavati s 21 milijun kuna.

Mogućnost ukidanja naknade

U ovom trenutku Vlada pregovara s Mađarskom o njihovu ulasku u terminal, vlasnički i kroz zakup. Ako se uspiju dogovoriti potreba za S.O.S. naknadom bi bila ukinuta.

Zakupljeno treba biti 1,1 milijarda kubika kapaciteta, a sad je iznajmljeno samo pola milijarde od ukupno 2,6.

ZBOG LNG-A NA KRKU PLAĆAT ĆEMO PLIN SKUPLJE? Nema dovoljno zakupaca, pa je odabran manji brod

Hrvatski potrošači različitim naknadama već održavaju i druge sustave. Primjerice, na računima za struju plaćamo naknadu za obnovljive izvore energije – privatne vjetroelektrane, solare, bioenergane i slično.